Publication: Magyar Közlöny
Issue: MK-1999-11 (Year: 1999, Number: 11)
Era: 1990-2004
Section: A devizáról szóló 1995. évi XCV. törvény végrehajtásáról rendelkező — többször módosított — 161/1995.
Paragraph Index: 415

5. § A Dvhr. 11. §-a a következő (5)—(6) bekezdéssel egészül ki: „(5) Az ügyvéd és az ügyvédi iroda, illetve a közjegyző és a közjegyzői iroda a 3. § (6) bekezdésében említett 1999/11. szám konvertibilis fizetőeszközt, továbbá a devizakülföldi ügyfele által letétkezelés, illetve bizalmi őrzés jogcímén konvertibilis pénznemben átutalt devizaösszeget felhatalmazott hitelintézetnél nyitott devizaszámlán tarthatja (ügyvédi letéti devizaszámla, közjegyzői bizalmi őrzési devizaszámla). Az ügyvédi letéti devizaszámlára, illetve a közjegyzői bizalmi őrzési devizaszámlára kizárólag ügyvédi letétkezelés, illetve közjegyzői bizalmi őrzés céljából teljesíthető befizetés, illetőleg átutalás, és e számláról valutafelvétel, illetőleg kifizetési (átutalási) megbízás kizárólag az ügyvédi letétkezelés, illetve a közjegyzői bizalmi őrzés szabályainak megfelelően (Ütv. 30. §, Ktv. 162—165. §) kezdeményezhető.

Source: https://magyarkozlony.hu/hivatalos-lapok/1308f0d689386dbd1776378a9eea8219660f422f/dokumentumok/75d629782913539f23ae8c731c67544455a0c111/letoltes